Turnir kandidata 1953.
Turnir kandidata 1953. bio je drugi ovakav turnir u organizaciji FIDE. Održan je u Zürichu i Neuhausenu od 29. augusta do 24. oktobra. Učestvovalo je 15 igrača, a igralo se dvokružno (svako sa svakim po 2 partije), po Bergerovom sistemu. Na ovaj turnir kvalificirala su se osmerica prvoplasiranih s Međuzonskog turnira 1952. u Saltsjöbadenu (predgrađu Stockholma). Pravo učešća imao je i David Bronštejn, kao finalist SP-a 1951. Osim njega, učešće su izborili igrači koji su osvojili 2, 3, 4. i 5. mjesto na prošlom turniru kandidata u Budimpešti 1950. te Max Euwe i Samuel Reshevsky kao učesnici SP-a 1948 (njih dvojica bili su spriječeni da učestvuju u Budimpešti). Turnir je osvojio Vasilij Smislov sa 2 boda prednosti ispred najbližih pratilaca te je tako postao izazivač Mihailu Botviniku u u meču za titulu prvaka svijeta 1954.